7. tramvaju maršruts (Ščecina)
Šis raksts ir par tramvaju maršrutu Ščecinā. Par transporta maršrutiem ar līdzīgu numuru skatīt šo lapu. 7. tramvaju maršruts ir Ščecinas sabiedriskā transporta tramvaju maršruts, kas kursē no Kžekovo (poļu: Krzekowo) līdz Turkusova ielai (poļu: Turkusowa). Šis maršruts izveidots 1905. gadā. 7. tramvaju maršruta kopējais garums ir 28,1 km. Virziena Kžekovo — Turkusova kopējais garums ir 14,24 km, bet virziena Turkusova — Kžekovo kopējais garums ir 13,86 km. 7. tramvaju maršrutu apkalpo "Tramwaje Szczecińskie" Pogodno tramvaju depo.